วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/มีนาคม 2554

== กิจการร่วมค้า**
กิจการร่วมค้า (joint venture) ต้องจดทะเบียนหรือไม่ ตำราไม่มีบอก --octahedron80 21:48, 4 มีนาคม 2554 (ICT)
ในประเทศไทย ถ้ากิจการร่วมค้า (นิยามตาม ประมวลรัษฎากร มาตรา 39 วรรค 7 (3) อย่างที่มีอยู่ในบทความนั้นเองแล้ว) ทำกันในรูปบริษัท (เช่น ห้างหุ้นส่วน ก มาร่วมค้ากับบริษัท ข โดยตกลงกันจะให้ดำเนินการโดยเปิดเป็นบริษัทใหม่ ชื่อ บริษัท ค มีผู้จัดการของแต่ฝ่ายเป็นผู้ถือหุ้น ฯลฯ จำนวนเท่า ๆ กัน) ก็ต้องจดทะเบียน (บริษัท ค), ถ้าในรูปห้างหุ้นส่วนสามัญ จะจดหรือไม่ก็ได้, ถ้าในรูปห้างหุ้นส่วนจำกัด ต้องจด ทั้งนี้ ตาม ป.พ.พ. ส่วนถ้าทำกันในรูปกิจการอื่นที่มีกฎหมายบังคับให้จดทะเบียน ก็ต้องจดครับ --Aristitleism 21:01, 23 เมษายน 2554 (ICT)

**ไต้หวัน**
ปัจจุบัน ไต้หวันอยู่ในสถานะอะไรครับ สาธารณรัฐไต้หวัน สาธารณรัฐจีนหรือดินแดนไต้หวัน ครับ แล้ว ปัจจุบัน บริหารโดยใคร จีนหรือไต้หวันเองครับ 
--124.121.92.73 00:23, 11 มีนาคม 2554 (ICT)
>>>>>>>>>>>>>>>>>>>>>>>>>>>IMPROVE<<<<<<<<<<<<<<<<<<<<<<<<<<<<<<<<<<<<<<<<<<
ไต้หวัน เป็นเกาะในมหาสมุทรแปซิฟิก ใกล้จีนแผ่นดินใหญ่ เป็นเขตปกครองของสาธารณรัฐจีน ซึ่งประกอบด้วยเกาะอีกจำนวนหนึ่ง, แต่โดยส่วนใหญ่แล้ว เมื่อคนเรียกชื่อ ไต้หวัน ก็มักหมายความถึงสาธารณรัฐจีนทั้งหมด
สาธารณรัฐจีนปกครองจีนแผ่นดินใหญ่ต่อจากราชวงศ์ชิง ในระหว่างปี พ.ศ. 2455-2492 (ค.ศ. 1912-1949) จนพ่ายต่อพรรคคอมมิวนิสต์จีน และอพยพมาตั้งการปกครองอยู่บนเกาะไต้หวันตั้งแต่ พ.ศ. 2488 (ค.ศ. 1945) เป็นต้นมา ปัจจุบัน ดินแดนในการปกครองของสาธารณรัฐจีน ประกอบไปด้วย เกาะไต้หวัน หมู่เกาะเผิงหู เกาะจินเหมิน และหมู่เกาะหมาจู่ และเกาะเล็กเกาะน้อยอื่น ๆ อีกจำนวนหนึ่ง
การเมืองการปกครอง
การเมืองการปกครอง ประธานาธิบดี (President) ประธานาธิบดีคนปัจจุบัน คือ นายเฉิน สุยเปี่ยน สังกัดพรรคประชาธิปไตยก้าวหน้า (Democratic Progressive Party หรือ DPP) ซึ่งได้รับการเลือกตั้งในวาระแรกเมื่อวันที่ 18 มีนาคม 2543 โดยรับตำแหน่งอย่างเป็นทางการเมื่อวันที่ 20 พฤษภาคม 2543 และต่อมาก็ได้รับการเลือกตั้งในวาระที่ 2 เมื่อวันที่ 20 มีนาคม 2547 โดยรับตำแหน่งอย่างเป็นทางการเมื่อวันที่ 20 พฤษภาคม 2547อำนาจพิเศษของประธานาธิบดีรวมถึงการแต่งตั้งและถอดถอนข้าราชการของสภาควบคุม และสภาตุลาการ(The Control and Judicial Yuans) แก้ปัญหาความขัดแย้งระหว่างอำนาจในการบริหารสภา (inter-Yuan) และการใช้อำนาจในสภาวะการณ์ฉุกเฉิน นอกจากนั้น ประธานาธิบดียังเป็นประธานของสภาความมั่นคงแห่งชาติโดยตำแหน่ง ประธานาธิบดีมาจากการเลือกตั้งโดยตรง มีวาระการดำรงตำแหน่งคราวละ 4 ปี และดำรงตำแหน่งได้ไม่เกิน 2 สมัย การเลือกตั้งประธานาธิบดีครั้งต่อไปจะจัดขึ้นในปี 2551

**ใส่หัวข้อคำถามที่นี่**
การรับโทษหนักขึ้นกับการรับโทษสูงขึ้นแตกต่างกันอย่างไร
--124.122.192.13 14:47, 19 มีนาคม 2554 (ICT)
ดูแล้วไม่น่าจะแตกต่างกัน น่าจะมีความหมายเดียวกัน เช่น มีโทษมากขึ้น มีโทษหนักขึ้น มีโทษสูงขึ้น เป็นต้น (แต่เท่าที่พบมานั้น "โทษหนักขึ้น" จะนิยมใช้กับการจำคุกหรือการประหารชีวิต ส่วน "โทษมากขึ้น" หรือ "โทษสูงขึ้น" น่าจะใช้ได้กับทั้งการปรับ จำคุก ประหาร ฯลฯ --180.183.145.254 14:37, 22 มีนาคม 2554 (ICT)
: รับโทษหนักขึ้น กับรับโทษสูงขึ้น ต่างกันแค่คำ คือ หมายความว่า มีโทษมากขึ้นกว่าปรกติ เหมือนกันนั่นเอง ซึ่งอาจเป็นกรณีโทษหนักขึ้นเพราะข้อเท็จจริงบางอย่าง เช่น ฆ่าคนทั่วไป อาจถูกประหารชีวิต จำคุกตลอดชีวิต หรือจำคุกตั้งแต่ 15 ปี-20 ปี แล้วแต่ศาลจะพิจารณาความร้ายแรง แต่ถ้าฆ่าพ่อแม่ตัวเองแล้ว ประหารสถานเดียว หรือหนักขึ้นเพราะกฎหมายบัญญัติ เช่น ถ้าหลบหนีการจับกุม จำคุกไม่เกิน 3 ปี หรือปรับไม่เกิน 6,000 บาท หรือทั้งคู่ แต่ถ้าหลบหนีการจับกุม โดยมีอาวุธหรือวัตถุระเบิดด้วย โทษดังกล่าวจะหนักขึ้นอีกกึ่งหนึ่ง ทั้งนี้ มีข้อสังเกตว่า ในกฎหมายไม่มีที่ใช้ "สูง" เลย มีแต่ใช้คำว่า "หนัก" คำว่า "สูง" อาจเป็นภาษาปากก็ได้ --Aristitleism 20:44, 23 เมษายน 2554 (ICT)